
Диабетът-световна епидемия и бич за човечеството

Уважаеми читатели,

Захарният диабет е хронично социално-значимо заболяване, което се превръща в световна епидемия. Понастоящем има данни за 246 милиона души със захарен диабет по света, като ежегодно броят им се увеличава с около 7 милиона. Тревожна статистика, нали? Именно за това предоставяме в този брой разговор по въпросите на диабета с един всеотдаен, борбен и обичащ хората човек. Това е г-жа Даниела Илиева, Председател на Сдружение "Диабет"-Плевен и член на УС на БАД. В интервю пред вестник ВЯРА тя сподели за проблемите свързани със захарния диабет и за работата на БАД. Ето какво каза г-жа Илиева:

–Госпожо Илиева, Българска асоциация диабет(БАД) наскоро отбеляза 25 години от създаването си. Какво е значението на БАД за болните от диабет?

–БАД бе основана още през 1990 година от видни български ендокринолози, лекари и пациенти, под ръководството на професор Никола Варадинов, като Сдружение с нестопанска цел за защита  правата и интересите на диабетиците в България. Основната задача е да обучим всеки един диабетик да поддържа нивото на кръвната си захар в относително нормални граници. Това най-сигурно ще му помогне да си осигури нормален живот и реализация за да успее да предотврати всички сериозни усложнения,до които води декомпенсирания захарен диабет, а в последствие и до ампутации на крайници, слепота,инфаркт и смърт.
–По какви проекти и програми работи БАД в момента и какво предстои в бъдещата Ви  дейност?

–Основните дейности на БА”Диабет”през 25-те години и в бъдеще са:

· Защита на конституционните права и постепенно увеличаване на социалните придобивки на хората с диагноза ЗД в Б-я.

· Убеждаване на държавното ръководство в необходимостта(и големия здравен,социален и финансов ефект)от осигуряването на условия за ефективна профилактика и обучение на цялото българско население в здравословен начин на живот и хранене

· Периодичен скрининг на рисковите групи за ограничаване на диабетната пандемия в Б-я.

· Модерно лечение-осигуряване на условия за ефективно,достъпно  и своевременно и модерно лечение,диспансеризация,обучение и контрол на диабета и всички диабетни усложнения. Използване на доброволчество в тази насока.

· Ежегодни програми за диетично хранене,обучение на хората с диабет в Б-я от квалифицирани медицински специалисти ,по различни теми за живота с диабет.

· Изготвяне,отпечатване и разпространение на обучителна литература по различни теми за диабета и предпазването от диабетните усложнения-ръководства,брошури,книги и листовки.

· Организиране на Национални,Регионални и Международни дискусии,пресконференции,кръгли маси, обучителни семинари и обсъждания по основните проблеми на диабета и нашето предложение за тяхното ефективно разрешаване.

· Ежегодно провеждане на инициативата”Ноември -месец на диабета” по повод Световния ден за борба с диабета 14-11.

–Конкретизира ли БАД дейност по региони или работи мащабно в цялата страна?

–Регионално и РИКЦ-В тези центрове хората с ЗД могат да се обучават,да поставят своите въпроси,да се консултират с мед.специалисти-кардиолози, ендокринолози, диетолози, нефролози, офталмолози и други специалисти. През 2010г БАД бяха създадени и оборудвани осем Регионално Информационно Консултативни Центъра (РИКЦ) в страната.С тяхна помощ през последните години се създадоха редица нови Сдружения и клонове на Сдружения на БАД. Създадоха се и младежки структури. Тъй като основните проблеми на всички хора с тази диагноза са едни и същи няма как да се делят по райони и региони затова БАД успешно работи в цялата страна. Главния проблем е липсата на дългосрочна политика за профилактиката и ефективно лечение на диабета,насочена към превенция на заболеваемостта и тежките усложнения. Именно от това произлизат и всички останали проблеми на диабетиците. Въпреки „Световната пандемия от диабет” все още няма приета Национална програма за борба с диабета и Национален диабетин регистър. Регистърът-ще даде ясна представа за реалния брой,нуждите им от медикаменти и самоконтрол, ефикасността на провежданото лечение, настъпили усложнения, инвалидизации и др. Недостатъчен е броят тест ленти за самоконтрол. Това се отнася особено за болните на интензифицирано лечение с инсулин над 18 год.възраст. За тях са необходими 1100 теста, а те получават едва 300бр. от НЗОК.Този факт не позволява правилното лечение и контрол.

–Госпожо Илиева, бих желал да поговорим и за дейността в града ни. През 2016 г. бе регистрирано Сдружение "Диабет" Плевен. Каква е дейността Ви, какви проблеми решавате и какво предстои?

–В гр.Плевен На 05.10.1993г. е учредено Сдружение с нестопанска цел ”Асоциация Диабет”-гр.Плевен. Сдружението е с нестопанска цел в обществена полза.Цел на учреденото сдружение е :да активизира и обедини усилията на диабетно болните, здравните органи и обществеността за Дейността на нашето Сдружение е: да обучаваме нашите членове, провеждаме пътуващи обучителни семинари, измерване на гликиран хемоглобин, кръвна захар, както създаване на нормални условия за лечение и живот. От учредяване на Сдружение ”Асоциация Диабет”-гр.Плевен до 02.11.2016г. бяха направени промени на вписани обстоятелства (членове на УС председател на УС членове на КС). На 02.11.2016г.се вписаха промени в наименованието на Сдружение ”Асоциация Диабет” и се вписа новото наименование: Сдружение ”Диабет”. Вписаха се промени в адреса на седалището на Сдружението. Вписаха се промени в устава на Сдружението-откриха се 11 клона на Сдружение ”Диабет”-гр.Плевен с управители на клоновете и седалище: клон Гулянци, клон Долни Дъбник, клон Никопол, клон Дебово, клон Долна Митрополия, клон Левски, клон Градище, клон Малчика, клон Горна Митрополия, клон Кнежа, клон Искър. Целта ни е да направим възможно обучението на всеки един диабетик, да се убеди всеки, че единствено и само той е най-вече отговорен за своето здравословно състояние от нашето сдружение.

–По какви проекти и програми работи плевенското сдружение?

–Нашето Сдружение има програма,която изпълнява. През 2016г проведохме 2 изключително отговорни мероприятия: Работна среща „Заедно можем повече”. За пръв път в нашия град организирах 7 действащи ендокринолози да изнесат обучителни лекции. Г-н Митев(председател на Общински съвет/шеф на РЗОК-Плевен изнесе лекция ”Диабета, като социално значимо заболяване” и „Сладко хоро”-съвместно с Българско хоро, Култура без граници, читалище „Съгласие” На 2-те мероприятия е състоя молебен за здраве на всички българи страдащи от това заболяване и за здравето на техните лекари.

‘Диабет” подпомага социално слаби диабетици с хранителни помощи. Наши членове, които са социално слаби получиха пакет здравословна и качествена храна.

Даряваме Стевия-естествения подсладител, който нашите диабетици ползват. На останалите раздаваме витамини за диабетици. Останалите получиха от нас: силиконови гривни (този метод УС взаимства от Международната диабетна федерация). Тези гривни са сигнал за всички хора, ако забележат човек, който се чувства отпаднал и дезориентиран, изпотен и изплашен да се притекат на помощ, календари и химикалки .

–Бихте ли представили в резюме дейността Ви с УМБАЛ "Георги Странски" Плевен и по- точно с Клиника по ендокринология при МУ?

–От 2011г.съвместно с Клиника по Ендокринология УМБАЛ”Г.Странски”-доц. Катя Тодорова провеждаме дни на открити врати”. Там се провеждат обучителни лекции на различни теми, провеждаме измерване на кръвозахарен профил/кр.захар, на всеки диабетик се обръща персонално внимание, измерва се телесен индекс и при нужда се дават съвети и дори се налага хоспитализация. Провеждаме вече 5 години измерване на гликиран хемоглобин. Доцент Тодорова посвещава от свободното си време и провежда обучения на нашите членове по теми, зададени от. От 5 години доц.Тодорова сътрудничи на Сдружението. Провеждаме съвместни мероприятия-посетихме с.Дебово, гр.Дряново.

– Имате ли съвместна дейност с Община Плевен и здравна каса?

–Да,благодарение на Община Плевен нашето Сдружение има възможност и провежда своята програма. От години в лицето на Кметовете на града ни и Общинските съветници ние получаваме субсидия и благодарение на нея успешно работим. Поради напрегнатото ежедневие и натоварения процес на работа на Общинските служители проведохме скрининг на нивата на кр.захар без откъсване от работната среда, като 111 служители се възползваха от тази възможност. Благодарим, че уважиха нашата работна среща г-н Спартански, Кмет на Община Плевен и г-н Митев, Председател на Общински съвет-Плевен. На Сладкото хоро, което за първи път нашето сдружение организира и проведе на площад ”Възраждане” пак Община Плевен уважи мероприятието ни, като г-Митев го откри. На мероприятието присъстваха много членове на Сдружението и клоновете ни, много съграждани и гости на нашия град, много отговорни гости.

Предстои ни да проведем обучение на нашите членове за отпусканият брой тест ленти по НЗОК, глюкомерите. Отпадна 5 годишната отговорност на НЗОК да подменя в този срок тези толкова необходими глюкомери, за доплащането и напоследък рейнбурсирането на доста от видовете инсулини…

– … а НПО на хора с увреждания в града?

–Ние сме много добри приятели с тях и разбира се, че винаги сме били и ще бъдем такива. Единствено се различаваме с водещата ни диагноза и какви специфични нужди има всеки от нас. До сега много от нашите членове,членуваха и в клубовете на и за хора с увреждания…но от тази година трябва всеки един да направи своя доброволен избор и да избере едната организация.

– Работят ли членовете на УС на Сдружение "Диабет" за издирване на болни от диабет и тяхното приобщаване към организацията?

–Не, не издирваме хората с нашето заболяване. Нашето Сдружение има достатъчно дълга история и е познато като организация в нашия град. При нас идват хората, които от свои познати, от наши колеги по съдба са споделили че са научили и са придобили знания как да бъдат условно здрави и как да полагат ефективни грижи за себе си и за другите диабетици, именно от нашите обучения. Научават за нас от своите  ендокринолози и личните лекари. Много млади хора ни търсят, в интернет има всяка информация. В Сдружение „Диабет”-гр.Плевен членството е доброволно и всеки човек, когато има нужда и открие тази си потребност да намери хора с неговата съдба-убедена съм, че ги намира.

–Работите ли съвместно с плевенските медии за популяризиране на дейността Ви?

–Благодарим на медиите за точната информация и безпристрастно отношение.

–Каква е тенденцията за града ни, увеличават или намаляват болните от диабет?

–За огромно съжаление града ни не прави изключение от Националната и от Световната тенденция. Броят на диабетиците за нашия град се увеличава. Всеки от нас има познат и/или близък, имате колега с нашето заболяване и притесняващия фактор е, че все повече намалява възрастовата граница. Има дечица, които се раждат с тази диагноза. Аз също от ученичка, 1977г. се разболях от тази болест, като това бяха изключително трудни години. Всеки човек, чул тази диагноза изживява един изключително труден и тежък момент на приемане на заболяването при някои за съжаление продължава с години и дори нанася тежки удари на самочувствие, но повярвайте ние сме изключително отговорни и качествени хора, ние знаем цената на това, какво означава един ден да нямаш ниска захар, да нямаш тежки крампи било на ръцете или на краката, да нямаш неописуемата жажда, да не си подтиснат, да забравиш за оплакванията си, да имаш настроение и да нямаш тежка хипогликимия (ниска захар). Моля Ви, оценете нашите достойнства.

–В заключение какво бихте казали на Вашите членове и на обществото като цяло?

–Болестта захарен диабет е една от най-сериозните болести на 21 век. За огромно съжаление води до необратими тежки усложнения,а незнанието, неглижирането и подценяването на симптомите (защото не боли-затова е така наречения тих убиец) както от страна на самия диабетик, така и от неговите близки води за огромно съжаление до ампутации, загуба на зрение, хемодиализа, тежки кардиологични проблеми-като инфаркти и мозъчни инсулти. Всички тези твърде тежки и изключително сериозни здравословни състояния водят и до преждевременна кончина.

Искам да се обърна към нашите съграждани и да им Благодаря най-сърдечно за, подкрепата, съпричастността, разбирането, която повечето хора проявяват към хората с нашето заболяване.

Благодаря Ви от името на нашите читатели и Ви пожелавам много здраве, дръзновение и успешна бъдеща работа!

Разговаря Румен Петков, вестник ВЯРА
Съобщение!
В Клубовете на хората с увреждания и пенсионера(КХУП) започна приемането на молби-декларации за целевите помощи по чл. 53 от ЗИХУ.

Организаторката на клуб Мизия, разказа за вестник "ВЯРА"

Винаги е приятно, когато човек разговаря с Галина Тончева, организатор в клуб Мизия на ул. Руй 2. Този извод се налага, тъй като дейността в клуба е на завидно ниво и това улеснява нещата. Различните секции, на спортисти, поети, танцьори активно работят. Тука представяме работата в клуба през последните три месеца.

· 11-ти ноември, Ден на юбиляра, тогава се честваха кръгли годишнини на членове от клуб Мизия на преклонна възраст.

· 16-ти  ноември от 10 часа се проведе среща с ученици от Професионална гимназия по туризъм, профил "Социални дейности". На срещата учениците се запознаха със спецификата на работа в клуба на инвалидите и пенсионера, което ще им бъде полезно при бъдещата им работа.

· 24-ти ноември събра почитателите на поезията на литературно-музикална вечер в изложбена зала "Дарения Светлин Русев", на която поетесата Вана Николова от клуб "Поетично слово" представи последните си две книги посветени на децата.

· 30-ти ноември танцова група "Готините" с ръководител Георги Георгиев взе участие в отбелязване на 3 декември-Ден на хората с увреждания, който се състоя в общинска зала "Катя Попова", заедно с колективи от други клубове в града.

· 3 и 4 декември, проведен шахматен турнир между всички членове на клуба.

· 12-ти декември среща на група "Туристи ветерани" при дружество " Кайлъшка долина" и изпълнения на група "Планински звуци" с ръководител Живка Петрова.

· 22-ри декември клубните членове отбелязаха Коледа в ресторант "Ростов", където имаше много песни и танци. Празника посетиха 163-ма човека.

· 28-ми декември членовете на клуб "Танци" отбелязаха Коледа в ресторант "Национал".

· 9-ти януари се проведоха профилактични прегледи за костна плътност и ранна диагностика на остеопороза.

· 11-ти януари се проведе презентация на продукти на Биомед.

· 18-ти януари, рождени дни на членове на спортен клуб "Кайлъка".

· 25-ти януари по традиция се проведе Бабинден, на който поляха на най-възрастната акушерка, имаше песни и много веселие.

Единственото куче-водач на незрящ в Плевен е лабрадорът Жара. Нейн стопанин е Венцислав Иванов, който е заедно с нея от шест години. Община Плевен предоставя 20 000 лв. за закупуване на кучето-водач. През всичките тези години откакто Венцислав и Жара са заедно кучето има спонсор, който предоставя храна  под форма на гранули, както и безплатна ветеринарна грижа от доктор Ивайло Илиев. Това е човек, който с голяма любов се грижи за домашните любимци на хората от града ни. Той открива и най-модерната ветеринарна клиника в северна България. Тя е проектирана и оборудвана да отговори на най-съвременните европейски изисквания за добра ветеринарна практика. Откриването започна с изпълнения на Фолклорна формация „Орфикус" - Смолян и водосвет. Сред многобройните гости бяха заместник-кметът по финанси и икономика на Община Плевен Милен Яков и председателят на Общински съвет - Плевен, Мартин Митев. Създаването й е факт с общите усилия на много хора, фирми и институции. Обектът е построен изцяло и изключително от плевенски фирми, подчерта управителят на клиниката д-р Ивайло Илиев. Започнала като амбулатория през 2002 г., сега продължава дейността си в абсолютно нова сграда, а десетте специалисти, работещи в нея, са доказали своя професионализъм и отговорно отношение към пациентите си и техните стопани. инвестицията е на обща стойност близо 900 хил. лв.
Детство за всички

Положението на децата-инвалиди в Германия

За нормалните хора, особено в Германия, децата-инвалиди са неизбежен обект на състрадание. Засегнатите, обаче, гледат на нещата по-различно. Училището в Темплин предлага интегрално обучение на децата. Децата с увреждания в Германия са на мнението, че животът им е щастлив и пълноценен. Така излиза от резултатите на проведено през 2016 година проучване, обхванало седем западноевропейски държави: Швеция, Дания, Ирландия, Великобритания, Франция, Италия и Германия. Заместник-директорката на университетската клиника за детска и младежка медицина в Любек Уте Тиен и нейният екип са потърсили в рамките на това проучване мненията на 75 засегнати деца и техните семейства:

"Резултатът ни радва: децата водят пълноценен живот. Те разказват за доброто качество на живота си в различни области: в семейството, в контактите с приятелите, по отношение на душевното благосъстояние, а и на физическото. В сравнение с начина, по който се чувстват здравите деца."Засегнатите оценяват своето положение, най-вече в Германия като значително по-положително, отколкото смятат околните. Катарина Веземюлер често установява, че околните здрави хора я съжаляват, макар тя да се чувства съвсем добре. Тя почти не може да върви и може да използва ръцете си само донякъде, но 27-годишната икономистка никога не е смятало това за пречка. За нея винаги това е било нормално състояние:

"Това, което ме дразни, е съжаление на другите. Те като че ли казват - не е ли ужасно това, че не можеш да ходиш? На мен никога не ми е пречило, така мисля и днес. Ако приятелите ми отиват да играят футбол, аз гледам. Ни най-малко не държа и аз да бъда на игрището.

"В сравнение с другите държави засегнатите родители в Германия често оценяват положението си като тежко. Голяма част от тях се чувстват по някакъв начин белязана - разказва терапевтката от екипа в любекската университетска клиника Хайде Кикзее:

"Някои родители заявяват, че отношението към тях е толкова враждебно, че като че ли им се казва - вие сте причината за състоянието на детето. Родителите усещат това като лично обременяване - когато имат чувството, че върху тях се оказва и обществен натиск, защото имат дете, което се отличава от другите деца.

"Обяснението на професор Тиен е, че в Германия световете на хората без и със увреждания почти не се засичат. Човекът с инвалидна количка, например, би могъл да посети едно обществено мероприятие само ако съответна зала разполага с така наречения свободен от бариери достъп, т.е. никакви стъпала или прагове. А за Германия това е по-скоро изключение, отколкото правило.

"Според нас обществото и околната среда и отношенията трябва да се променят. А не децата, нито родителите - правят най-доброто, което е по силите им. Но принципно трябва да бъдат създадени повече възможности за срещи на хората от "двата вида". Във Федералната република децата с увреждания учат в специални училища. В провинциите, в които се прилага интегралният модел на обучение, общественото приемане на хората-инвалиди е по-високо. Габи Шьон знае това от собствен опит - дъщеря й Сара е ходила две години в основно училище в американския щат Мичиган. В Съединените щати разбрах, че е възможно и се разбира от само себе си, че здравите и инвалидите са заедно още от първия ден. Децата бяха заедно в една и съща сграда, можеха да ползват услугите на терапевт. Предимството е там, че родителят няма чувството, че е ограничен. Аз съм част от обществото като всички останали."
Съставители: инж. Румен Петков 

